Kostoja e arsimit në SHBA
Dokumentari Ivory Tower flet për koston e lartë të arsimimit në SHBA
Njëzet vjet më parë, shumë familje amerikane ishin në gjendje të gjenin mënyra për të paguar për arsimin universitar. Por që atëherë, shpenzimet për arsimin universitar janë rritur së tepërmi, duke i futur shumë studentë në borxhe të mëdha. Kjo është tema e dokumentarit Ivory Tower – Kulla e Fildishtë, të regjisorit Andrew Rossi. Është një ditë e nxehtë në portin e qytetit të Aleksandrisë, pranë Uashingtonit. Por vapa nuk e frenon studentin Brandon Attilis, i cili gjatë verës punon për të fituar pak para. Paratë do t’i nevojiten atij kur të shkojë në kolegj, ku bashkë me dy shokë do të marrë me qera një shtëpi. Shumë gjëra janë në favor të Brandonit. Ai ka një etikë të mirë pune, është i shkathët dhe paratë e kolegjit i ka të paguara. thotë e ëma, Chris Attilis. Ajo thotë se bashkë me burrin e saj filluan të kursenin për arsimin unversitar për secilin fëmijë menjëherë pas lindjes së tyre. Por shumica e studentëve nuk kanë të njëjtin fat. Dokumentari i ri i regjisorit Andrew Rossi, Ivory Tower - Kulla e Fildishtë, tregon se studentët amerikane janë të mbytur në borxhe. Kjo është shkaktuar nga shumë faktorëve, duke përfshirë edhe mbështetjen më të vogël të qeverisë për arsimin e lartë për shkak të shkurtimeve buxhetore. Regjisori Rossi thotë se pas diplomimit, gjysma e studentëve nuk gjejnë punë ose punojnë me orar të shkurtuar. Dokumentari i tij tregon se tregu i vështirë i punës nuk i pengon kolegjet të rrisin koston e shkollimit. Në përpjekje për të tërhequr studentë dhe për të rritur prestigjin e tyre, kolegjet ndërtojnë kampuse mbresëlënëse dhe në fund studentët paguajnë për koston e ndërtimit të tyre. Chris Attilis pati një përvojë të tillë kur vizitoi kolegjin e djalit të saj, Brandonit. Sipas dokumentarit, shumë nxënës vendosin të mos shkojnë në kolegj për shkak të shpenzimeve të papërballueshme. Disa të tjerë përpiqen t’i ndjekin studimet në internet, por Brandon thotë se arsimimi përmes interneti nuk është për të gjithë. Brandon është mirënjohës që ai do të arsimohet pa patur nevojë të hyjë në borxhe. Ai ndjehet sikur jeta e tij tani është si një linjë prodhimi, ku ai i ka të gjitha në rrugën e tij drejt marrjes së një diplome në fushën e biznesit, fitimin e përvojës në punë për të ndërtuar një rezyme. Këto gjëra do t’i ndihmojnë atij të ketë një karrierë dhe një familje pa borxhet e mëdha të arsimimit.